C 154/66
3.3.
HU
Az Európai Unió Hivatalos Lapja
2023.5.2.
Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében) Az „Espárrago de Navarra” nyersanyaga a kizárólag a meghatározott földrajzi területen termesztett Asparagus officinalis L. fajhoz tartozó spárga.
A frissen értékesítendő spárgának egész, friss küllemű, friss illatú, ép, sértetlen, rovarok és rágcsálók által okozott károktól mentes, tiszta és mosás után jól lecsepegtetett spárgasípokból kell állnia.
A frissen vágott spárgát meg kell hámozni és úgy kell csomagolni, hogy friss maradjon.
A hővel tartósított spárgának „Extra” osztályú vagy I. osztályú, hermetikusan lezárt tárolóedényekben elhelyezett és hővel sterilizált terméknek kell lennie.
A hővel tartósított spárga egész spárga, rövid spárga vagy spárgafejek formájában, hámozva vagy hámozatlanul értékesíthető.
3.4.
Az előállítás azon műveletei, amelyeket a meghatározott földrajzi területen kell elvégezni Valamennyi termesztési és kezelési, illetve feldolgozási műveletet a meghatározott földrajzi területen kell végezni.
3.5.
A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok A spárgasípokat frissen vágott termékként frissen, vagy hővel tartósított formátumokban kell értékesíteni.
A forgalomba hozott minden egységnek mindenkor egységes tartalmúnak kell lennie, illetve kizárólag a termőterületen termesztett, engedélyezett fajtájú és az egységes kereskedelmi kategória minőségi és méretbeli követelményeit teljesítő spárgából szabad állnia.
3.6.
A bejegyzett elnevezést viselő termék címkézésére vonatkozó egyedi szabályok A termék forgalmazásához használt címkén fel kell tüntetni az „Espárrago de Navarra” feliratot és az OFJ saját hivatalos logóját:
Minden egyes csomagot egyedi sorszámú tanúsító címkével kell ellátni, amely a nyilvántartásba vett létesítményben úgy rögzítendő, hogy ne lehessen újra felhasználni.
A tanúsító címkéket a szabályozó testület (az OEM irányítótestülete) biztosítja és ellenőrzi, illetve megkülönböztetéstől mentes módon bocsátja minden olyan gazdasági szereplő rendelkezésére, aki kéri azokat és megfelel a termékleírás követelményeinek.
Példa a tanúsító címkére:
A címkén jelezni kell az adott kiszerelési formátumot (friss, frissen vágott vagy hővel tartósított).